कृषि एवं किसान कल्याण मंत्रालय
केंद्रीय कृषि और किसान कल्याण मंत्री नरेंद्र सिंह तोमर 1 नवंबर 2022 को पुणे में होने वाले राष्ट्रीय स्तर के बागवानी मूल्य श्रृंखला समारोह में मुख्य अतिथि होंगे
श्री तोमर किसानों, एफपीओ, कृषि स्टार्ट-अप, उद्यमियों, बैंकरों आदि को बागवानी के क्षेत्र में उनके योगदान के लिए सम्मानित करेंगे
कृषि एवं किसान कल्याण मंत्रालय 1 नवंबर 2022 को महाराष्ट्र के वॉम्निकॉम, पुणे में "भारत में बागवानी मूल्य श्रृंखला का विस्तार - संभावनाएं और अवसर" कार्यक्रम का आयोजन करने जा रहा है। इस अवसर पर केंद्रीय कृषि और किसान मंत्री श्री नरेंद्र सिंह तोमर मुख्य अतिथि होंगे। वे यहां प्रदर्शनी का उद्घाटन करेंगे और किसानों, एफपीओ, कृषि स्टार्ट-अप, उद्यमियों, बैंकरों आदि को बागवानी के क्षेत्र में उनके योगदान के लिए सम्मानित करेंगे। इसके अलावा वे "बागवानी फसलों के लिए अभ्यास की जैविक पैकेजिंग" पुस्तक का विमोचन भी करेंगे जो बागवानी क्षेत्र की सफल कहानियों का एक संकलन है, मिशन ऑर्गेनिक वैल्यू चेन पर एक पुस्तक है।
"भारत में बागवानी मूल्य श्रंखला का विस्तार - संभावनाएं और अवसर" कार्यक्रम में किसानों, कृषि स्टार्ट-अप, शोधकर्ताओं, नीति निर्माताओं, बैंकरों और अन्य हितधारकों को संबोधित किया जाएगा। ये आयोजन किसानों, एफपीओ, विभिन्न फसलों में उत्कृष्टता केंद्रों , आईसीएआर फसल विशिष्ट राष्ट्रीय अनुसंधान केंद्रों, सटीक कृषि विकास केंद्रों जैसे प्रासंगिक हितधारकों को एक ही मंच पर साथ लेकर आएगा।
इस समारोह के दौरान प्रस्तावित सार्वजनिक और निजी संस्थाओं से संबंधित हितधारकों के तकनीकी सत्रों का विवरण इस प्रकार है:
- विदेशी, देशी और उच्च मूल्य वाली बागवानी फसलों में कार्यक्रम और अवसर:
इस सत्र में कृषि और किसान कल्याण विभाग के प्रतिनिधि द्वारा विदेशी, स्वदेशी और उच्च मूल्य वाली बागवानी फसलों में मौजूद अवसरों की बात की जाएगी। साथ ही, किसानों द्वारा विदेशी फल की पैदावार में सक्सेस स्टोरी के साथ, वक्ता गण जैविक खेती में बागवानी मूल्य श्रंखला के अनुकूलन पर सबकों के बारे में बात करेंगे।
- फूलों की खेती में कार्यक्रम और अवसर
इस सत्र में आईसीएआर-पुष्पविज्ञान अनुसंधान निदेशालय के प्रतिनिधि द्वारा फूलों की खेती में अवसरों, चुनौतियों और आगे की राह के बारे में बात की जाएगी। साथ ही, वक्ता गण क्रमशः फ्लोरीकल्चर के ई-कॉमर्स और वेस्ट टू वेल्थ स्टार्ट-अप में ग्रोथ और सक्सेस स्टोरी के बारे में बात करेंगे।
- बागवानी में गैप और विस्तार संबंधी नवाचार
इस सत्र में आईसीएआर-भारतीय बागवानी अनुसंधान संस्थान के प्रतिनिधि द्वारा भारत में बागवानी में प्रौद्योगिकी और नवाचार की भूमिका के बारे में बात की जाएगी। इसके साथ ही, वक्ता गण ताजा कृषि उपज में प्रौद्योगिकी की भूमिका और बागवानी के लिए सफल एफपीओ के बारे में बात करेंगे।
- पोस्ट हार्वेस्ट प्रौद्योगिकियां, इंफ्रास्ट्रक्चर, संस्थान और चुनौतियां
इस सत्र में राष्ट्रीय खाद्य प्रौद्योगिकी उद्यमिता और प्रबंधन संस्थान  के प्रतिनिधि द्वारा बागवानी में पोस्ट-हार्वेस्ट प्रौद्योगिकियों के बारे में बात की जाएगी। साथ ही, उनके प्रतिनिधि द्वारा बागवानी में नवाचार के माध्यम से खाद्य प्रौद्योगिकी का नेतृत्व करने और केंद्रीय खाद्य प्रौद्योगिकी अनुसंधान संस्थान  की भूमिका के बारे में चर्चा की जाएगी।
- बागवानी संबंधी वस्तुओं की मार्केटिंग व निर्यात और कृषि/बागवानी स्टार्टअप्स
इस सत्र में कृषि और प्रसंस्कृत खाद्य उत्पाद निर्यात विकास प्राधिकरण  के प्रतिनिधि द्वारा भारतीय बागवानी के लिए निर्यात अवसरों के बारे में बात की जाएगी। बागवानी संबंधी वस्तुओं की मार्केटिंग व निर्यात और कृषि/बागवानी स्टार्टअप्स पर एक पैनल चर्चा आयोजित की जाएगी जिसमें बागवानी मूल्य श्रंखला गतिविधि में शामिल बाजार के / स्थापित नाम शामिल होंगे।
- बागवानी के लिए मशीनीकरण में नवाचार विकसित करना
यह सत्र बागवानी में मशीनीकरण के बारे में और उसमें आईसीएआर-भारतीय बागवानी अनुसंधान संस्थान की भूमिका के बारे में बात करेगा। साथ ही, ग्रामीण भारत के लिए बागवानी और टिकाऊ कृषि के लिए इनोवेटिव समस्या आधारित समाधानों के बारे में भी वक्ता बात करेंगे।
- कीट मुक्त क्षेत्र: बागवानी उत्पाद के निर्यात के लिए सिस्टम अप्रोच
इस सत्र में वनस्पति संरक्षण, संगरोध एवं संग्रह निदेशालय के प्रतिनिधि द्वारा कीट मुक्त बागवानी उपज के बारे में बात की जाएगी। साथ ही, बागवानी उत्पादों के निर्यात के अवसरों और जैविक बागवानी निर्यात में महिला उद्यमियों की सफलता की कहानियों के बारे में भी वक्ता बात करेंगे।